Parken er anlagt i flere høydenivåer, og inneholder flere attraksjoner. Midt i parken er det en stor blomsterklokke, med en høyreist flaggstang med det meksikanske nasjonalflagget. I 1972 ble det plassert ut en rekke reproduksjoner av arkeologiske objekter i Parque Hundido. Disse kan ses ved å følge seks ulike ruter, en for hver av de seks kulturene som objektene stammer fra: altiplano, zapotekerne, mayaene, olmekerne, totonakerne og huastekerne.